CELEX: 32021D0449
Language: el
Date: 2021-03-12 00:00:00
Title: Απόφαση (ΚΕΠΠΑ) 2021/449 του Συμβουλίου της 12ης Μαρτίου 2021 για την κατάργηση της απόφασης 2011/172/ΚΕΠΠΑ για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο

15.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 87/46
               
            
         ΑΠΟΦΑΣΗ (ΚΕΠΠΑ) 2021/449 ΤΟΥ ΣΥΜΒΟΥΛΙΟΥ
         της 12ης Μαρτίου 2021
         για την κατάργηση της απόφασης 2011/172/ΚΕΠΠΑ για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 21 Μαρτίου 2011, το Συμβούλιο εξέδωσε την απόφαση 2011/172/ΚΕΠΠΑ (1) για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο.
                  
               
                     (2)
                  
                  
                     Η απόφαση 2011/172/ΚΕΠΠΑ προβλέπει τη δέσμευση κεφαλαίων και οικονομικών πόρων ορισμένων προσώπων που έχουν χαρακτηριστεί ως υπεύθυνα για την υπεξαίρεση αιγυπτιακών κρατικών κεφαλαίων, καθώς και φυσικών ή νομικών προσώπων, οντοτήτων ή φορέων που συνδέονται με αυτά.
                  
               
                     (3)
                  
                  
                     Κατόπιν επανεξέτασης της απόφασης 2011/172/ΚΕΠΠΑ που πραγματοποιήθηκε σύμφωνα με το άρθρο 5 της εν λόγω απόφασης, τα ισχύοντα περιοριστικά μέτρα θα πρέπει να αρθούν.
                  
               
                     (4)
                  
                  
                     Η απόφαση 2011/172/ΚΕΠΠΑ θα πρέπει συνεπώς να καταργηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2011/172/ΚΕΠΠΑ καταργείται.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 12 Μαρτίου 2021.
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  Απόφαση 2011/172/ΚΕΠΠΑ του Συμβουλίου, της 21ης Μαρτίου 2011, για περιοριστικά μέτρα κατά ορισμένων προσώπων, οντοτήτων φορέων λόγω της κατάστασης στην Αίγυπτο (ΕΕ L 76 της 22.3.2011, σ. 63).